JohanHeinsen/ENO huggingface dataset:
Viborger Samler, 1840-09-24
De af Byens Jndvaanere, som have forelaget saadanne Forandringer ved deres Bygninger, at de formene at kunne tilkomme Nedsættelse i Assurance-Afgivten fra 1ste October d. A., ville behage forinden denne Maaneds Udgang at gjøre Anmeldelse til Commissionen.
Viborger Samler, 1840-09-24
Bygnings-Commissionen i Viborg, den 21de September 1840.
Viborger Samler, 1840-09-24
Ved en Skole her i Pastoratet kan til 1ste Novbr. d. A. en Seminarist, eller, i Mangel af saadan, en anden duelig, i Underviisningsfaget ovet Person, der er forsynet med gode Anbefalinger i enhver Henseende, erholde midlertidig Ansættelse, som Medhielper. De herpaa Reflecterende ville behagl. henvende sig enten personlig eller i portofrie Breve, med de fornødne Beviisligheder, til Undertegnede. Grønbek Præstegaard pr. Viborg, den 16de Septbr. 1840. Kjerulf.
Viborger Samler, 1840-09-24
3 Tvende duelige Muursvende kan erholde Arbeide i dette Aar, saalænge Veirliget tillader det, deels heri Byen og deels paa Landet, naar de snarest muligt mel C. Nicolaysen. de dem hos Undertegnede Champignoner kjøbes af A. B. Friis.
Viborger Samler, 1840-09-24
Ved Stævning af 21de August d. A., som ordlydende, findes indrykket i dette Blads No. 143, for Mandagen den 7de September d. A., er den eller dem, som maatte have hænde, en af Selveiergaardmand Christen Sørensen Voier, for et Gjødvad Sogns Fattigvæsen tilhørende Legat, stort 200 Rbd. Sølv, under 12te August 1826 udstædt, og inden Lysgaard og Hids Herreders Ret den 5te Novbr. 1827 tinglæst Obligation, med hvilken er givet første Prioritetspant i bemeldte Chr. S. Voiers Gaard af Hartkorn Jordskyld 2 Tdr. 1 Skp. 2 Fdkr. 2 Alb. m. m. i Astrup Bye Hinge Sogn, Lysgaard Herred, Viborg Amt, ifølge dertil meddeelt Bevilling, med Aar og Dags og Varsel, indstævnt til, uden Forelæggelse eller Landag, at møde ved Lysgaard, og Hids Herreders Ret, som holdes i Horup Bye den 1ste Fredag eller ordinaire Retsdag i December Maaned 1811, om Formiddagen Kl. 10, for med samme Obligation at fremkomme og deres lovlige Adkomst dertil at beviisliggjøre, da derpaa ellers vil vorde taget Mortificationsdom.
Viborger Samler, 1840-09-26
No. 154. 68 Aarg. Kongelig allern, privilegeret. Stifts-Tidende. Liborg. Forsendes med Brevposten i Danmark og Hertugdømmerne. HaandsaarsaLøverdagen den 26de September 1840. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1840-09-26
Nyeste Postefterretninger. Frankerig. Paris, den 17de Septbr. De franske Statspapirers Stigen synes at hentyde paa et grundet Haab om Fredens Opretholdelse. Det vækker derfor almindelig og dyb Sensation, at de atter idag ere dalede i Prisen. Der taltes nemlig om en alvorlig Collision der i Levanten skulde have fundet Sted imellem den en gelske og franske Flaade. Univers" beretter, at den krigerske, fra Rom med deelte Efterretning om Kampens Udbrud i Orienten hver ken er gjendreven eller stadfæstet. En nyere Beretning fra Rom af 8de Septbr. melder, at Englænderne i Forening med Tyrkerne have besat Tripolis, Tarsus og de andre Kystpuncter af Syrien, og overalt forjaget Ægynterne.
Viborger Samler, 1840-09-26
Ved en kgl. Ordonance ere Reserverne fra Aarene 1834 og 1835 indkaldte til activ Tjeneste. Foreløbig ere kun 6 Mill. Fres, anviste til Paris's befæstning. Det var i Begyndelsen Conseilspræsidentens Hensigt at disponere ved en Ordonance over den hele Sum - 100 Mill. Fres.; – men Finantsministeren vægrede sig ved at contrasignere en saadan Ordonance- og paatage sig et saa stort Ansvar. Det hedder, at Befæstningsarbeiderne ville tage deres Begyndelse i Parken ved Neuilly og i Boulogne-Skoven, hvor Kongen uden Godtgjørelse afstaaer en Strækning af mere end een Miil, Efter Patriote de la Meurthe er Gen. Gasler, Chef for Cavalleriebrigaden i Luneville, afreist til Hage nau, hvor han som Præsident for Remontecommissioner skal modtage for Statens Regning en Leverance af 20,000 tydske Heste. Jfølge Krigsministerens udtrykkelige Befalinmaa ingen fransk Hest antages, maaskee for at Landets Ressoureer, i Tilfælde af Krig, kunne være ubenyttede Det er vist, at Conseilspræsidenten nærmer sig mere og mere til den nordamericanske Fristats Regjering. Det er rimeligt, at en of= og defensiv Alliance vil blive afsluttet imellem America og Frankerig. Førstnævnte Stat har en ikke ubetydelig Sømagt, der tæller 62 Skibe med 2086 Kanoner.
Viborger Samler, 1840-09-26
Pairsretten har erklæret sig competent i Processen imod Louis Napoleon, og Action er anlagt imod 21 Anklagede de øvrige 33 Jndivider ere satte i Frihed. Den 28de Septbr. begynde Debatterne.
Viborger Samler, 1840-09-26
De med Stafetposten til Hamborg ankomne Efterretninger fra Paris gaae indtil den 18de Septbr. incl. og ere ikke af synderlig Jnteresse. Af de utallige circulerende Rygter udhæves isærdeleshed det, at Mehemed Ali skulde have erklæret sig tilfreds med Londonertractatens Bestemmelse. Dette Rygte vandt Tiltro paa Børsen, og virkede gunstigt paa Statspapirerne.
Viborger Samler, 1840-09-26
Præsidenten for de Deputeredes Kammer, Sauzet, skal af Jndenrigsministeren Remusat være kaldet til Paris.
Viborger Samler, 1840-09-26
De Haandværkere, der arbeide i Parlementslocalet, have faaet befaling til at ile med Fuldførelsen af det dem overdragne Arbeide. Heraf uddrager man nu den Slutning, at Kamrene snart skulle sammenkaldes. Rygter og Udrustninger fylde Journalerne.
Viborger Samler, 1840-09-26
Spanien. Juntaen i Madrid har fattet den Beslutning, ikke at tilstille nogen Senator eller Deputeret Passer, rimeligviis for paa denne Maade at tilintetgjøre Dronningens Hensigt at forsamle Cortes. Efter de sidste Efterretninger fra Valencia syntes det, at Regentinden, endnu var tilsinds at gjøre Modstand; men man nærede det Haab, at hun vilde give efter, naar hun blev underrettet om hvilket bifald Bevægelsen i Madrid havde fundet i det øvrige Kongerige. (Allerede den 10de Septbr. havde af de 49 Provindser 24 erklæret sig for Madrid.) Regentinde=Dronningen skal iøvrigt have fremsendt en egenhændig Skrivelse til Ludvig Philip, og anmodet denne om Hielp og Bistand.
Viborger Samler, 1840-09-26
Bayonne, den 12te Septbr. Som det synes, vil Regentinde=Dronningen neppe saa snart forlade Valencia. Hun har sendt en Generalcapitain til Madrid for at afløse Adelma; men man troede i Madrid, at Juntaen ikke vilde erkjende hans Ansættelse. – Den allerede tidligere meddeelte Efterretning, at de bastiske Provindser have erklæret sig imod Juntaen i Madrid, bekræftes, Journalerne fra Bilbao indeholde energiske Opfordringer til Baskerne, paa Dronningens Befaling at gribe til Vaaben for at forsvare Constitutionen og Fueros."
Viborger Samler, 1840-09-26
Jfølge engelske Journaler skulle Maroto og flere andre Officerer have tilbudet den nye Regjering i Madrid deres Tjenester.
Viborger Samler, 1840-09-26
Orienten. J Beretninger fra Alexandrien af 1ste Septbr. meldes, at Adm. Stopford samme Dag har iværksat Blokaden af Alexandriens Havn, at flere ægyptiske Skibe ere tagne af Englænderne, og at den ægyptiske Flaade er opstillet i Slagorden. Paa Øen Malta vilde man den 4de Septbr. vide, at Mehemed Ali havde givet efter paa Grund af Fiendtlighedernes Udbrud. Ligeledes meldes fra Malta, at Admiral Hugon havde den 26de Aug, overtaget Commandoen over den franske Flaade.
Viborger Samler, 1840-09-26
Med det franske Dampskib "Papin var den Efterretning indtruffen til Alexandrien, at man der med det første kunde vente et fransk Skib, ladet med Haubitser for Paschaens Regning. Adm. Stopford havde givet befaling til at opbringe dette Skib.
Viborger Samler, 1840-09-26
Efterretninger fra Alexandrien af 30te Aug, i franske Blade melde, at Paschaen havde anmodet den tyrkiske Gesandt Rifaat Bei at underrette Storherren om, at han (Paschaen) vilde være tilfreds med den arvelige Besiddelse af Ægypten, og hele Syrien paa Livstid. Vicekongen gav de fire Consuler, der vare tilstede ved denne Samtale, den Forsikkring, at han holdt sig overbeviist om, at Sultanen vilde give sit Samtykke til disse Betingelser; men da Mehemed, efter Consulernes Opfordring, ikke vilde udlevere den tyrkiske Flaade, og heller ikke kalde Jbrahim tilbage, førte denne Samtale til intet Resultat Efter en anden Skrivelse af samme Datum skal endog Jbrahim have erholdt befaling til at rykke frem imod Constantinopel, saasnart det første Kanonskud affyredes imod Alexandrien.
Viborger Samler, 1840-09-26
Efter et Brev fra Syrien af 31te August har man Dagen i Forveien observeret den franske Flaade, krydsende i Nærheden af Cerigo.
Viborger Samler, 1840-09-26
J et Brev fra Toulon af 12te Septbr. meldes Ankomsten af Dampskibet "Papin med Depescher fra Alexandrien af 30te Aug. Brevskaberne afsendtes strax til Paris, og ere ikke bekjendtgjorte af Regjeringen. Dampskibet havde ført den franske Befuldmægtigede, Grev Walewski, fra Alexandrien til Vurla, hvor han ventede at træffe den franske Flaade, der imidlertid havde forladt sin Station. De med Dampskibet ankomne Privatefterretninger fra Alexandrien bekræfte, at man ikke kan gjøre Regning paa Eftergivenhed fra Mehemed Alis Side, og at han har givet Risaat Bei et fuldstændigt afslaaende Svar. Der paastaaes endvidere, at den ægyptiske Hær, viser den største Begeistring for Mehemed, og at talrige Hobe i Lilleasien have sluttet sig til Jbrahims Hær. Da Dampskibet afseilede, laae Admiral Stopford med 7 Skibe, hvoriblandt 3 Linieskibe for Alexandrien; Commodore Napier blokerede med 4 Linieskibe Syriens Kyster. Det synes ikke at være lykkets denne Officier at bevirke en ny Opstand i Syrien.
Viborger Samler, 1840-09-26
Fra Alexandrien skrives under 26de Aug., at Beirut rimeligviis enten allerede er i Englændernes Hænder, eller at det maa overgive sig ved det første Angreb. Alle Krigsfornødenheder ere bortførte fra Staden, og det er at befrygte, at Tyrker, Albanesere og Bjergboerne ville ved den første Action forlade Mehemeds Parti, da Napiers Proclamation skal have fremkaldt en for Sultanen, særdeles gunstig Stemning iblandt Befolkningen.
Viborger Samler, 1840-09-26
Fra Odessa skrives under 1ste Setpbr., at det 5te Armeecorps, der var bestemt imod Circassien, er vendt tilbage, og venter paa befaling til at indskibe sig til Constantinopel. Den 26de Aug. ankom en keiserlig russisk Officier med den befaling til Adm. Lazarew, at han skulde være belavet paa ufortøvet at gaae under Seil med Flaaden. Flaaden, der var sysselsat med Øvelser i rum Søer vendt tilbage til Sebastopol.
Viborger Samler, 1840-09-26
Man fortæller og Commodore Napier, at han skal have svaret Soliman Pascha, der havde underrettet Commodoren om, at man fra Beirut vilde beskyde Englænderne, saafremt de endnu opbragte et eneste ægyptisk Skib, at Jntet vilde være ham (Commodoren) behageligere.
Viborger Samler, 1840-09-26
Handelsefterretninger. London, den 18de Septbr. J Tirsdags og Onsdags havde vi et heftigt Uveir, der endog har naaet til det nordlige Skotland, hvor meget Korn endnu er ude. Jgaar og idag er Veirliget smukt, med ubetydelig Frost om Natten. Ny Hvede er vanskelig at sælge; efter fremmed Hvede er der mere Spørgsmaal. Tolden stiger nu rask, og er nu paa Hvede 10 S. 8 d.
Viborger Samler, 1840-09-26
Hull, den 15de Septbr. Veirliget er i det Hele gunstigt for Høsten, og megen Hvede er bragt i Huus. Priserne ligesaa høie, som for 8 Dage siden.
Viborger Samler, 1840-09-26
Den nord-dithmarsker Landsforsamling har nu med plurima vota besluttet at offerere Regjeringen sin Toldfrihed, imod en contant Godtgjørelse af 500,000 Rdlr. (Dithm. Td.)
Viborger Samler, 1840-09-26
Jndenlandske Efterretninger.
Viborger Samler, 1840-09-26
Kjøbenhavn. Det er en egenhændig hædrende Skrivelse fra Hs. Maj. Kongen, som har foranlediget Thorvaldsen tilat blive hos os endnu Vinteren over. (D. Folkebl.)
Viborger Samler, 1840-09-26
Den commanderende General i Sjælland, Hs. K. H. Prinds Frederik Ferdinand, har ved en Generalcommandobefaling tilkjendegivet Hovedstadens samtlige Chefer og Commandeurer samt øvrige Officerer i Særdeleshed, ligesom i Almindelighed samtlige Underofficerer og Mandskab sin Tak for den Jver og gode Villie som fra alle Sider blev saa umiskjendeligen viist for at hædre Hs. M. Kongens Fødselsdag.
Viborger Samler, 1840-09-26
En Student havde i Kjøbenhavnsposten, udtalt sin Fortrydelse over, at han skulde paradere til Kongens Fødselsdag, hvorhos han bemærker, at Studenterne vel staae under Generalcommanden, men at han aldrig havde troet, at den kgl. Befaling, hvorefter dette er skeet, sig tede til nogen virkelig Tjenesteydelse. – "Det er siger Slagelse Avis en løierlig Hr. Student, der bilder sig ind, at Kongen lægger et Corps under en vis Commando med den Hensigt, at denne Commando ikke skal commandere Corpset Noget."¬
Viborger Samler, 1840-09-26
J den tidligere omtalte Falskmøntnersag, der har Forgreninger overalt paa Smaaerne samt i Hamborger= og Lübecker=Egnen, er den som duelig og heldig Jnqvirentbekjendte Politiretsassessor, Justitsraad v. Osten, beskikket til Commissarius, og er alt i denne Egenskab, ledsaget af Politiadjudant Leerbech som Skriver, reist til ovennævnte Steder, for at anstille de fornødne Undersøgelser. (Ah. Av.)
Viborger Samler, 1840-09-26
Under 26de Julii er Sognefoged af Fousing Sogn, Hjerm Herred, Ringkjøbing Amt, C. Olesen udnævnt til Dannebrogsmand.
Viborger Samler, 1840-09-26
Jfølge Kjøbenhavns Adresseavis skal Bruttoindtægten, af den Concert, som paa Hs. Maist. Kongens Fødselsdag blev given i Rosenborg have til Fordeel for Dronning Caroline Amalies og Frederik den Sjettes Asyl, beløbe sig til over 800 Rbd.
Viborger Samler, 1840-09-26
Man vil vide, at Stillestandspartiet i Kjøbenhavn vil udsende et af dets Medlemmer med et Circulaire til alle Byens Jndvaanere om at bidrage til Afbetalingen af Statens Gjæld: et meget patriotisk Foretagende, der aander al den Fynd, Vid, Betænksomhed og Barmhjærtighed, som udmærker dette Parti, af hvilket de saakaldte "Hellige ikke udgjør en ringe Deel. Blot det ikke strander paa den haardhjærtede Haardnakkenhed hos Borgerne, der formodentlig ville mene, at de ere beskattede nok alligevel. (Aalb. Av.)
Viborger Samler, 1840-09-26
Fra Vestindien haves Efterretning om, at Stemningen blandt Negerne paa vore vestindiske Øer er meget urolig, tildeels fordi de Forhaabninger om Frihed, de havde gjort sig ved Generalgouverneurens Hjemkomst, ere skuffede. Negerne desertere daglig til Naboerne, og der fortælles, hvorledes en Baad med 5 flygtende Negerinder blev forfulgt af en Baad fra Briggen Mercurius, een af Negerinderne blev skudt, nogle undkom ved at kaste sig i Vandet, og een Negerinde med Barn blev tagen til Fange.
Viborger Samler, 1840-09-26
J "Adresseavisen, bekjendtgjør en Landmand, at han som et virksomt Middel imod Snegle, der ikke fjeldent paa denne Aarstid plage Landmanden ved at afæde Spiren af Rugen, har anvendt Aske, for saavidt han har havt den, og ellers Meelkalk, som strøes i et tyndt Lag over Rugageren. Det har viist sig som et virksomt Middel og desuden havt en gavnlig Jndflydelse paa Rugen i det Hele.
Viborger Samler, 1840-09-26
J Lollands=Falsters Stiftst. af 15de Septbr. læses følgende: "Den 21de Septbr. nærmer sig nu atter den Dag, da mange af Danmarks ædleste Mænd for 3 Aar siden over Johannes Hages friske Granhøi rakte hinanden Hænderne til trofast Samvirken for den Gierning, som han saa tidlig havde forladt. Denne Dag feires allerede mange Steder i Landet som en stille Fest for Erindringen og Haabet. Hvad Johannes Hage virkede for Danmark, vil først tilfulde erkjendes, naar de Jdeer, for hvilke han levede, kæmpede og faldt, seierrige have gjennemtrængt det hele Samfund, naar vor Tid med dens Bevægelser er hjemfalden til Historiens upartiske Bedømmelse, og ligger aaben for Verdens Blik."
Viborger Samler, 1840-09-26
Den 6te De fristede Skibsbygmester Dyreborg i Faaborg den tunge Skjæbne, at hans ældste Søn, 8te Aar gl., ved et ulykkeligt Fald i Havnen endte sit Liv.
Viborger Samler, 1840-09-26
J forrige Uge afbrændte Middelfart Veirmølle. Jldens Aarsag formodes at være Selvantændelse, da Møllen var i fuld Gang, hvorved Vingerne afgave et rædsomtskjønt Syn. (H. Av.)
Viborger Samler, 1840-09-26
Odense. Red har fra Rudkjøbing modtaget følgende Skrivelse af 18de Septbr. d. A.: En daptistisk, Menighed er for nylig stiftet hertillands. Jdag 8te Dages Morges ved Daggry bleve 8 Jndivider døbte i Stranden i Nærheden af Rudkjøbing Kjøbstad, ved den saakaldte "Pilelykkegaard i Cimmerbølle Sogn. Stifteren af Samfundet – og Døberen, var en Hamborger, og havde han en Ledsager med som Tolk, der forhen har været her og prædiket for de Troende." Efter en starp Examination i Religionens Sandheder, og efter at den vedkommende Præst (Stifteren) havde overtydet sig omProselytternes oprigtige Alvor og hjertelige Trang efter at gaae ind i dette nye Samfund, begave de sig Samtlige, Mænd, Koner a., ned til Stranden for at indvies ved en virkelig Daab til renere og ædlere Christne. Afklædt traadte Døberen i Vandet og modtog 1 for 1 ber. Efter at hver Enkelt var virkeligt med hele Legemet neddyppet i Vandet, døbte han denne i Navnet Faderens, Sønnens og den Helligaands Navn. Da de Alle vare døbte, begave de sig til Pilelykkegaarden, hvor de annammede Alterens Sacrammente, efter at en Tale var holdt, og Jndstiftelsens Ord vare oplæste. Denne Act foregik ved et Bord, omkring hvilket de sadde. Brødet, (usyret) velsignedes og brødes itu paa et Fad af (Stifteren) Præsten, og af ham rakt til den først nærmeste, fra denne til den Næste o. s. f. til den Sidste. Vinen, indviedes ligeledes, og Kalken raktes saaledes fra den Ene til den Anden, ogsaa indtil den Sidste. Jntet Skrifte maal fandt Sted. Efter denne endte mærkelige Forretning reiste Stifteren med sin Ledsager strax fra Landet. Denne Mand har stiftet en lignende Menighed i Kjøbenhavn, i Hamborg, i Strassburg o. fl. St. Denne lille Menighed, som endnu kuns tæller saa Faa, vil vistnok faae Tilvært med Tiden, naar ingen Hindringer fra andre Sider lægges i Veien; thi det er vist, at flere Personer fremstillede sig til Optagelse i Samfundet, men vistes tilbage, indtil de erholde den fornødne Modenhed i Kundskab, hvilken de endnu manglede. Om kort Tid ville disse vistnok findes værdige til Optagelse i Samfundet, da idelige Samlinger af "Troende" endnu finder Sted, for at opbygges ved Bøn og Sang. "Jnden Stifteren reiste bort, indsatte han Een af de 8 Baptister til Forstander for Menigheden. Denne bestyrer nu Alting som Præst, paa Daab nær, han holder Taler for Forsamlingen, uddeler Sacrammentet o. s. v. Der er Communion i Samfundet en Gang hver Maaned. Disse 8 udgjøre saaledes en egen christelig Menighed midt iblandt os andre lutherske Christne; de ere saa ganske, med Hensyn til Kirke og Skole, isolerede fra os, at de have udmeldt sig af den herskende Statskirke, hvad Enden vil blive herpaa, maa Herren vide." (Hp. Av)
Viborger Samler, 1840-09-26
J Jtzeboe havde Hs. Maj. Kongen ogsaa beæret Bogtrykkeriet med sit høie Besøg. Under Allerhøist Nærværelse der blev der sat og trykket et Digt, som Hs. M. allernaadigst behagede at modtage.
Viborger Samler, 1840-09-26
J "Ribe Av." yttres Beklagelse over, at et Bal, der var berammet til Afholdelse Hs. Maj. Fødselsdag, ikke kunde komme istand, af Mangel paa et tilstrækkeligt Antal Deeltagere. Aarsagen hertil – hedder det – maa langtfra søges i Jlloyalitet, men deels i tilfældige Omstændigheder og deels maaskee i en noget uselskabelig Tone, som i de senere Aar synes at have indsneget sig her. Hvad den uselskabelige Tone angaaer, da er det desværre et Onde, som efterhaanden mere og meere synes at gribe om sig i de mindre Kjøbstæder, og at Viborg ogsaa heraf er smittet, tør vist ikke nægtes.
Viborger Samler, 1840-09-26
Viborg. En her i Tugthuset værende Livsfange har i disse Dage fra en Nærpaarørende modtaget et Brev, ifølge hvilket han, efter en ved Døden afgaaet Broder, har arvet 19,000 Rbd. Da Efterretningen ikke er officiel, kan der imidlertid mulig let være anført et Nul formeget.
Viborger Samler, 1840-09-26
Ved Tallotteriets 1509de Trækning i Kjøbenhavn. den 22de Septbr., udkom: No. 42. 14. 34. 18. 33 Reisende. Med Dampskibet fra Kallundborg til Aarhuus, den 23de September: Frue Justitsraadinde Clemmensen, Handelsfuldmægtig Heidemann, Borgerrepræsentant og Feldbereder Weiss, Pouline Sørensen, Underofficeer Svendsen, endeel hjempermitterede Soldater. Med Jahnsens Paquet til Kjøbenhavn: Skuespiller Jbsen med Kone, Garver Moss, Jomfruerne C. Paulsen, Marie Friis, Hee, F. Jensen, Dorph. Jespersen, Hansen og Hornemann.
Viborger Samler, 1840-09-26
Paa 15de Søndag efter Trinitatis prædiker Hs. H. Hr. Stiftsprovst Schjødte, R. af D. og Dom., i Domkirken; i Søndresogns Kirke Hr. Pastor Ursin.
Viborger Samler, 1840-09-26
AVERTISSEMENTS. Nogle Sengs grove Sengeklæder ønskes tilleie. Bogtrykkeriet anviser.
Viborger Samler, 1840-09-26
Udsalg af Vintertøi. Lange og korte Boas, Muffer, Foderværk til Kaaber, samt laadne Støvler, kjøbes til billigste Priis hos C. Andersen, Bundtmager.
Viborger Samler, 1840-09-26
En Stue med Sovekammer, og om ønskes, et Værelse til en Tjener samt Staldrum til 2 Heste, anvises til Leie i anstundende Stændertid af Adresse-Contoiret. Nylig er udkommen: Apparat til Skriftlæsning, især til Brug i Almueskoler. Samlet af N. C. Raben, Lærer ved Borgerskolen i Odense. 80 Sider i stor Qvart, lithographeret paa stærkt Velinpapiir. 1 Rbd. 1 Mk. indb. Apparatet bestaaer af det, der i Almindelighed i det daglige Liv skrives, som: Formularer til Breve, Avertissementer, Skudsmaal, Obligationer og andre Gjeldsbreve, Regninger, Qvitteringer, Contracter, Skjøder, Testamenter, Jndberetninger &c., samt enkelte Tankesprog og nogle faa Anckdoter. Alle disse Formularer ere lithographerede efter mange forskjellige originale Haandskrifter og omhyggelig ordnede, eftersom disse vare mindre eller mere vanskelige at læse. Skjøndt Apparatet nærmest er bestemt for Almueskoler, vil det ogsaa for Mange kunne afgive passende Formularer. Lithographeringen er skeet i det lithographiske Jnstitut i Merseburg, og har været forbunden med meget betydelige Bekostninger; men desuagtet er Prisen, som anført, sat saa lavt som muligt, for at ikke denne skal være til Hinder for, at Apparatet kan blive almindelig udbredt og vorde anskaffet selv i mindre formuende Skoler. Det faaes paa de fleste Boglader i Danmark, i Viborg hos Hr. Kabell og i Odense hos den ene af Forlæggerne, Cancellieraad. S. Hempel.
Viborger Samler, 1840-09-26
Undertegnede opfylder Forlæggerens Ønske om at ledsage ovenstaaende Bekjendtgjørelse med et Par anbefalende Ord, særdeles beredvillig, efterdi et føleligt Savn ved dette Skriftlæsnings=Apparat er blevet afhjulpet. Erfaring lærer nemlig, hvor vanskeligt det er at faae Skolerne forsynede med Breve og andre skriftlige Opsatser til Læse=Øvelse, idet private Breve sjeldent egne sig til dette Brug, og Skrivelser af offentlig Natur sædvanligen af de Vedkommende bevares, hvorimod Bekjendtgjørelser og lignende Opsatser gjerne bevæge sig i een og samme Sphære. Savnet er nu afhjulpet og det paa en særdeles tilfredsstillende Maade, som den over Apparatets Jndretning givne Udsigt viser, og som Enhver let selv vil kunne overbevise sig om. Allerede er Apparatet anskaffet til mange Almueskoler, men jeg antager, at det ogsaa i Jnstituter og ved den private Underviisning vil blive anvendeligt, ja tildeels nødvendigt for at erholde en Øvelse i Skriftlæsning, som ikke vel bør savnes i de meere dannede Kredse, naar den endog i Almueskoler erhverves. Jeg kan derfor ikke andet end med fuld Overbeviisning anbefale det berørte Apparat til udbredt Benyttelse saavel i Almueskoler som i Realinstituter og ved den private Underviisning. Odense Bispegaard, den 18de August 1840. N. Faber.
Viborger Samler, 1840-09-26
Almanakker for 1841. faaes hos P. C. Kabell.
Viborger Samler, 1840-09-26
Udmærket god Provstie Sæde=Rug er at faae tilkjøbs hos L. Worre. Champignoner kjøbes af A. B. Friis.
Viborger Samler, 1840-09-28
No. 155. 68 Aarg.
Viborger Samler, 1840-09-28
Kongelig allern, privilegeret Castoradende. Vibe. Forsendes med Brevposten i Danmark og Hertugdømmerne. angaa Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.